દેશ અને વિદેશમાં ઔદ્યોગિક ક્ષેત્રે ભારતનું મસ્તક ઊચું કરનાર ધીરુભાઇ અંબાણીનો જન્મ ભલે સોરઠના ચોરવાડમાં થયો હતો પણ તેમનું બાળપણ તો નાઘેર પંથકમાં દેલવાડાની ગલીયારોમાં વિત્યું હતું. દેલવાડાની કુમાર શાળામાં ધીરુભાઇનાં પિતા હિરાચંદ ગોવર્ધનદાસ અંબાણી આચાર્ય તરીકે ફરજ બજાવતા હતાં. જે શિક્ષક સમાજ માટે ગૌરવ લેવા જેવી બાબત છે અને તેમણે જ ધીરુભાઇની સ્વહસ્તાક્ષરે નોંધ કરી શાળા પ્રવેશ આપ્યો હતો.